ร้านนี้ได้ทานเพราะไปเป็นเพื่อนน้องชายในวันเลือกตั้งผู้ว่ากทม. โดยศูนย์เลือกตั้งอยู่ที่โรงเรียนวัดดอกไม้ หลังเสร็จจากการใช้สิทธิ์ พวกเราก็หาร้านอาหารทานกัน โดยน้องชายบอกให้ลองวนรถไปหาร้านแถวถนนสาธุประดิษฐ์ดู ก็มาเจอร้าน ลูกชิ้นหมูเด้งหมูตุ๋นหม้อไฟ ด้วยชื่อ"หม้อไฟ"ที่น่าสนใจ พวกผมเลยลองแวะทานดูทั้งที่ไม่รู้จักร้านนี้เลยนะครับ

ร้านลูกชิ้นหมูเด้ง หมูตุ๋นหม้อไฟ สาธุประดิษฐ์ อยู่ริมถนนสาธุประดิษฐ์ ระหว่างซอยสาธุประดิษฐ์ 56 กับ 58 จอดรถได้ริมถนนแต่ต้องดูป้ายห้ามจอดด้วยนะครับ ร้านเป็นร้านเล็กๆ มีโต๊ะนั่งอยู่ 7 ตัว ที่นั่งก็ประมาณ 28 ที่ ถ้าจะทานหม้อไฟต้องนั่งโต๊ะริมผนังเพราะทางร้านใช้เตาไฟฟ้าและมีปลั๊กอยู่เฉพาะริมผนังครับ

เมนูที่สั่งเป็น หมูตุ๋นหม้อไฟ 150 บาท และ ข้าวเปล่า 5 บาท ทานกัน 2 คนคนละถ้วย  อิ่มพอดีครับ ...หมูตุ๋นร้านนี้รสชาติใช้ได้ครับ เนื้อนุ่มเหมือนกัน หมูเด้งอร่อยดี ลูกชิ้นรสชาติมาตราฐานทั่วไป น้ำซุปก็กลมกล่อมดี รสออกหวานเค็มครับ  ผักในชุดน้อยไปหน่อยทานไม่ถึงครึ่งทางผักก็หมดแล้วครับ (อันนี้แล้วแต่คนนะครับ ช่วงนี้ผมเน้นทานผักมากหน่อยครับ)

โดยรวมแล้วรสชาติใช้ได้ครับ ฝากท้องได้ครับ ^^

ปล.วันที่ทานเป็นวันอาทิตย์ ซึ่งปกติร้านจะหยุด แต่เพราะหมูมีการเลือกตั้งร้านจึงเปิดเป็นการพิเศษครับ